
Žmonės dažnai klausia, kiek kainuoja Aplinkraštis. Jis duodamas NEMOKAMAI, nes 
už jį moka šv. Juozapas. Vis dėlto šv. Juozapas visuomet ieško žmonių, kurie 
įvairiausiais būdais padėtų jam plėsti Jėzaus karalystę: materialine pagalba, 
platindami religinę literatūrą, malda ar kitais gerais darbais. Kad šventasis Dievo 
Sūnaus Globėjas galėtų toliau tęsti savo didį darbą, reikia kiekvieno žmogaus 
atsiliepimo į jo kvietimą. 


Netikėtas maldos poveikis 


Gegužės mėnesį dažniau nei kitu laiku mintimis ir maldomis 
kreipiamės į Mariją. Mes jaučiamės traukiami tos, kuri dovanojo mums 
Jėzų ir yra mums duota kaip motina. Jos tyrumas ir gerumas yra tarsi 
magnetas. Kiekvienai širdžiai, kuri Jai atsiveria, Ji rodo kelią ir veda ją pas 
Jėzų. Ji saugo Jos globos ieškančias sielas po savo apsiaustu, ir mes žinome 
Jos užtarimo savo Sūnui galią. 

Nepraleiskime šito laiko veltui, rodykime Jai savo meilę įvairiais 
liaudies papročių mums perduotais ženklais: savo namuose puoškime Jos 
paveikslą pavasarinėmis šakomis ar gėlėmis ir ypač kalbėkime Rožančių, 
jeigu įmanoma, kartu su šeima. Jei visi susirenka melstis drauge, dingsta 
daug bėdų, pykčio, nesusikalbėjimo, negerų santykių ar kitų šeimos 
rūpesčių. Jeigu matome kitą besimeldžiantį, suprantame, jog ir jis stengiasi 
norėdamas gero, todėl kreipiasi į Dievą pagalbos. Ar gali malda likti 
neišklausyta, jei visi taip meldžiasi ir netgi meldžiasi kartu? Koks tai 
pastiprinimas gerame kelyje! Ir jeigu šeimoje yra bent vienas, kuris taip 
elgiasi, jis tikrai išmels Dievo malonės artimiesiems. 

Neįmanoma perdėti Rožančiaus maldos galios. Kai krikščionybė tiek 
dėl viešųjų, tiek ir dėl asmeninių reikalų grįžo prie Rožančiaus, ji sulaukė 
pagalbos. Besirūpindami Bažnyčios atnaujinimu, šalies reikalais, artimo 
žmogaus atsivertimu, šeima, jaunimu, gerais pasirinkimais, imkime 
rožančių. 

Norėčiau priminti, kaip reikia melstis. 

Mes turime melstis kantriai ir ištvermingai. Kartais reikia daug 
maldų arba Dievas nori išklausyti vėliau, kadangi taip yra geriau. Mes 
žinome, kad žmonės kartais melsdavosi ne vienerius metus, kol Dievas 
Jiems suteikdavo tai, ko prašė. Kartais nusipelnyti išklausymą reikia malda 
ir atgaila; ir tada Dievo palaima yra didesnė, nei būtume išklausyti iš karto. 
Nemeskime maldos greitai, jei esame nusivylę — tai įžeidžia Dievą. 

Mes sakome: „Teesie Tavo valia kaip danguje, taip ir žemėje.“ 
Meldžiamės ne todėl, kad malda savo nuožiūra pakeistume Dievo planą. 
Juk Dievas visuomet geriau žino, ko mums reikia, ir jeigu neduoda, ko 
pamaldžiai prašome, Jis tikrai mums duoda kažką geresnio, nors dažnai 
to nesuprantame. Nė viena gera malda nėra prarasta! Niekada 
nepriekaištaukime Dievui. Ar mes tokie šventi ir visažiniai, kad galėtume 
reikalauti ir būti nepatenkinti? 

Bet Dievas nori, kad pas Jį ateitume su konkrečiais prašymais, kad 
Jis dėl mūsų maldos pagaliau galėtų įvykdyti savo planą. Pavyzdžiui, Jo 

planas yra, kad tas žmogus atsiverstų, kad tas geras darbas būtų padarytas, 
kad tas žmogus būtų apsaugotas dėl mūsų maldų. Mūsų maldos yra Jo 
plano dalis. 

Kartais atrodo, jog mūsų malda nieko nekeičia. Reikalai lieka tokie, 
kokie buvo, nors stengėmės melstis iš visos širdies. Bet jeigu žiūrėtume 
atidžiai, suprastume, kad reikalas toks pats, bet mes nebe tokie patys. 
Malda mums davė šviesos ir naują požiūrį, sustiprino, kad galėtume iškęsti 
sunkumus ir įveikti kliūtis, ir mūsų siela padarė pažangą. 


Jūsų Kristuje 


kun. Josef Persie 


(06-08); 


Kunigo Juozo Zdebskio laiškas ir kalba 


Kunigas Juozas Zdebskis žuvo per saugumo organizuotą autoavariją 
1986 m. vasario 5 dieną. Jam teko ne tik kalėti dėl kunigo pareigų atlikimo; 
kartą, norint sukompromituoti, buvo labai sunkiai apdegintas nežinomomis 
medžiagomis. Vis tiek kunigas tęsė savo darbą. 1971 m. jis turėjo stoti prieš 
teismą dėl 200 vaikų katekizavimo Prienų bažnyčioje ir buvo nuteistas 
vieneriems metams laisvės atėmimo, atliekant bausmę bendrojo režimo 
pataisos darbų kolonijoje. Prieš teismą savo mamai jis parašė tokį laišką: 


G.J.K. Miela Mama. 

Labai prašau nedėt pastangų ieškot advokato. Aš pats jo neimu. Juk 
mūsų pačių interesas, kad būtų ši byla. Tikėkit, kai reikalas už Dievo 
Valios įvykdymą, Jis palengvina viską, duoda jėgų. Nemanykit, kad tai 
mano vieno reikalas, čia visų reikalas. Kas bus, jei vaikeliai nebus mokomi, 
praėjus 10, 20 metų? Juk Dievas iš mūsų pareikalaus sielų likimo. Ir kas iš 
to, jei čia valgysim keptas antis, o amžinybė... Taigi prašau nepamaišyti 
tokios progos ir neleisti pinigo. Paveskim visa Dievo Motinos globai. 
Atsiminkim: visa priimti taip, kaip Jėzus ant kryžiaus — kaip pelnytą 

bausmę už viso pasaulio nuodėmes. Šiuo metu čia tikrai nieko netrūksta. 
Reikalui esant galima pirkti sviesto, dešros ir kita. Visus bučiuoju ir 
pasivedu Jūsų maldoms. 


Pateikiame kunigo kalbos, kuri buvo pasakyta Kauno teisme 
(Ožeškienės gatvėje) 1971 m. lapkričio 11 d., svarstant bylą dėl 200 vaikų 
katekizavimo Prienų bažnyčioje, pabaigą. Visas tekstas atspausdintas 
Antano Lesio knygoje „Bažnyčios riteris“ (Vilnius, 2012 m., p. 71-80). 

Ši kalba verčia mus susimąstyti. Kunigai ir tikintieji, pastebėti kun. 
Zdebskio draugijoje, buvo persekiojami, atvirai diskriminuojami darbe, 
mokykloje arba kitur, neretai nužudomi. 

Tas laikotarpis baigėsi prieš 22 metus. Ar su laisve atėjo naujas tikėjimo 
ir dorovės pavasaris? Deja, turime atsakyti: ne. Patogus gyvenimas įveikė 
tikėjimą greičiau nei ateizmas ir persekiojimai. Mes negyvename pavojuje 
ir varge. Bet kaip dažnai mes, kunigai ir tikintieji, atsisakome atlikti 
pagrindines religines pareigas ir laikome Dievo bei Bažnyčios įsakymus 
akiplėšiškumu, paprastos dorovės darbus — perdėjimu arba davatkiškumu. 
Dažnai teisinamės, jog esame pavargę, turime švęsti, nepajėgiame stengtis, 
negalime atsisakyti kultūros ar sporto renginio dėl sekmadienio Mišių, tai 
per sunku... Nors iš tikrųjų viskas taip lengva. Mes negalvojame apie ateitį. 
Kas bus su mūsų ir mūsų vaikų tikėjimu ir amžinąja lemtimi? Kur mus 
nuves laisvė ir patogus gyvenimas, jeigu nesusimąstysime??? Vien tik 
laisvė neišgelbės, žmogus turi savo laisvę NAUDOTI TEISINGAI! TAM 
Dievas davė protą ir galimybę apsispręsti. 


Ar klausyti Dievo, ar žmonių? Kokia viso to išvada? Nors žmogiškai, 
trumparegiškai žvelgiant, visada panašiais atvejais norėtųsi pakartoti Jėzaus 
žodžius: „Tėve... atitolink nuo manęs šitą taurę“, tačiau iš tikrųjų mes, 
kunigai, turėtume jums dėkoti už šį ir panašius teismus. Šie faktai priverčia 
mūsų sąžines prakalbėti, neleidžia užmigti, verčia apsispręsti, mus pastato 
prieš dvi galimybes. 

Viena galimybė — rinktis vadinamąjį „taikaus bendradarbiavimo su 
ateistais“ kelią: bandyti tarnauti dviem valdovam, pataikauti ateistų 
užmačioms — kad kunigas užimtų savo pareigas, bet nebūtų pavojingas 
ateizmui; kad pats išvaikytų iš bažnyčios jaunimą, neleistų dalyvauti 
apeigose, procesijose, kad neleistų patarnauti šv. Mišiose; kad vaikus 
ruošiant Pirmajai Komunijai pasitenkintų tik poterių mokėjimu, be jokio 
supratimo apie Mišių paslaptį — viso krikščioniškojo gyvenimo centrą; kad 

kunigai negalvotų, kokia bus krašto padėtis po 10 — 20 metų! Tai reiškia, 
kad kunigai neturi atlikti tiesioginių pareigų, turi ryžtis konfliktui su savo 
sąžine, tesirūpinant pietų valgių sudėtimi. Jis turi pasistengti užmiršti, kad 
vaikučiams vis tiek bus kalbama apie Dievą, tačiau apie tokį, kokio iš 
tikrųjų nėra. (Aš taip pat netikiu tokį Dievą, kokį piešia mūsų aplinkos 
spauda, radijas...) Jūs man už grotų parodėte tūkstančius jaunuolių. Nė 
vienas jų nepažįsta Dievo tokio, kurį reikia mylėti, kuris mus myli. Jiems 
niekas apie tokį Dievą nekalbėjo, niekas jų nemokė rasti savo laimę darant 
gera kiekvienam žmogui, netgi priešui. Gerai žinau, jei mes, kunigai, apie 
tai nekalbėsime, — akmenys pradės šaukti, o Dievas pareikalaus iš mūsų jų 
likimo. Štai ką reiškia mūsų aplinkoje taikus bendradarbiavimas su 
ateizmu, ko niekaip negali suprasti užsienyje gyveną tikintieji. 

Antra galimybė — tai būti kunigu pagal Kristaus mintį, ryžtantis eiti 
pareigas, kurių reikalauja Kristus, bažnytinė Teisė, o kartu priimti visa, ką 
Apvaizda leis išgyventi, kaip šiuo atveju matome — rinktis langus su 
grotomis, kaip kad tardytojai sakė: „Nenorėjai keptos anties, tai dabar 
kalėjimo duoną valgysi.“ 

Tačiau jei mūsų, kunigų, šiandien neteis teismai, tai mus teis tauta! 
Pagaliau ateis Aukščiausiojo teisingumo valanda. Šito mums, kunigams, 
bijoti tepadeda Dievas labiau, kaip jūsų teismo. Aš vėl prisimenu tuos 
tūkstančius jaunuolių už grotų. Jie vaikystėje nemokėjo klausyti tėvų... 
Man brangi šalis prie Nemuno krantų. Gerai žinau, kad jos tenai nebus, jei 
jos vaikai nepajėgs klausyti tėvų. Apie tai aš jiems kalbėjau. Pasakiau 
jiems, kad tai Dievo reikalavimas. Jei jūsų sąžinė tai laiko nusikaltimu, 
pripažinkite fanatiku ir teiskite mane, bet tuo pačiu ir save! Prašau teismą 
atsižvelgti į suminėtas psichologines aplinkybes ir nepamiršti, kad teismo 
sprendimas gali versti tikinčiųjų bendruomenę galvoti, jog kai kurie 
Konstitucijos paragrafai yra tik propagandai. Ar gali būti pagarba 
reikalavimui, verčiančiam prieštarauti sąžinei; ar gali likti pagarba 
įstatymui, jei jis baudžia už savo pareigos atlikimą? Dar lieka pakartoti 
pirmų apaštalų žodžius, pasakytus teismui: „Dievo reikia klausyti...“ 


Šv. Liudviko Marijos Grinjono de Monforo 


Įsiliepsnojanti malda 


Ši malda visuomet buvo laikoma pranašystė. Šv. Liudvikas dvasios 
akimis regi kunigų kongregaciją, kuri per paskutiniuosius laikus atnaujins 
Bažnyčią. Ji yra Dievo apvaizdos kūrinys, ypač atsidavęs Marijai. Keletas 
teksto dalių atrodo tarsi mūsų laikmečio aprašymas, ir, be abejo, parodo 
tokius vyrus, kokie Bažnyčiai dabar reikalingi. 


1. Memento, Domine, congregationis tuae, guam possedisti ab initio'. 
Atsimink, Viešpatie, savo bendriją, kuri buvo Tavo nuo amžinybės, kai Tu 
apie ją galvojai savo dvasioje, ab initio. Tu ją laikei savo rankoje, kai kūrei 
visatą iš nieko pačioje pradžioje, ab initio. Tu ją turėjai savo širdyje, kai 
Tavo mylimas Sūnus, mirdamas ant kryžiaus, apšlakstė ją savo krauju, 
pašventino savo mirtimi ir patikėjo savo šventajai Motinai. 

2. Tad pažadink, Viešpatie, savo dešiniosios rankos vyrus, įvykdyk savo 
gailestingumo sumanymus, kuriuos Tu atskleidei kai kuriems savo 
didžiausiems tarnams, duodamas jiems pranašiškų. supratimų: 
šv. Pranciškui Pauliečiui, šv. Vincentui Fererui, šv. Kotrynai Sienietei ir 
daugeliui kitų per ankstesnius šimtmečius iki pat mūsų dienų. 

3. Memento! Visagali Dieve, atsimink šitą bendriją, suteikdamas jai 
savo rankos, kuri nėra sutrumpinta, visagalybę, kad ateitų jos diena ir kad ji 
būtų nuvesta į tobulybę: Innova signa, immuta mirabilia, sentiamus 
adjutorium brachii tui“. Didysis Dieve, kuris gali negyvus akmenis paversti 
Abraomo vaikais, ištark tik vieną žodį, kad atsirastų gerų darbininkų Tavo 
derliuje ir gerų misionierių Tavo Bažnyčioje. 

4. Memento! Gerumo Dieve, atsimink savo senuosius gailestingumo 
darbus ir per tą patį gailestingumą atsimink šitą bendriją. Atsimink savo 
pakartotą pažadą, kurį mums davei per pranašus ir per patį savo Sūnų, ir 
išklausyk mūsų teisėtus prašymus. Taip pat atsimink savo tarnų ir tarnaičių 
maldas, atliktas per tiek šimtmečių. Tegul jų maldavimai, jų raudos, jų 


"Plg. Ps 73, 2. 
Ž Plg. Iz 59, 1: Duok naujų ženklų, daryk naujų nuostabių darbų, iš peties parodyk 
savo dešinės garbę. 

ašaros ir išlietas kraujas ateina prie Tavo veido, kad galingai pažadintų 
Tavo gailestingumą. Bet labiausiai atsimink savo mieląjį Sūnų: respice in 
faciem Christi tui“. Jo agonija, Jo sumišimas ir meilingas skundas Alyvų 
sode, kai Jis sakė: guae utilitas in sanguine meo“, Jo žiauri mirtis ir 
pralietas kraujas šaukte šaukiasi Tavo gailestingumo, kad per šitą bendriją 
ant sugriautos Jo priešų imperijos griuvėsių būtų atstatyta Jo imperija. 

5. Memento! Atsimink, Viešpatie, šią bendriją per savo teisingumo 
veikimą. Tempus faciendi, Domine, dissipaverunt legem tuam“: Laikas 
įvykdyti, Viešpatie, ką Tu pažadėjai. Tavo dieviškasis įstatymas yra 
peržengtas, Tavo Evangelija atmesta, neteisingumo potvyniai apliejo visą 
žemę, ateidami iki Tavo tarnų, visa žemė yra apleista“, bedievystė sėdi 
soste, Tavo šventykla profanuota ir baisybė atėjo iki šventos vietos“. Argi 
Tu leisi taip viską apleisti, teisingasis Viešpatie, keršto Dieve? Argi viskas 
virs Sodoma ir Gomora? Negi visą laiką tylėsi? Negi amžinai visa tai 
pakęsi? Argi nereikia, kad Tavo valia būtų vykdoma kaip danguje, taip ir 
žemėje, kad ateitų Tavo karalystė?“ Argi Tu neparodei kai kuriems savo 
draugams būsimojo savo Bažnyčios atsinaujinimo? Argi žydai neturi 
atsiversti į tiesą? Argi ne to laukia Tavo Bažnyčia? Argi visi dangaus 
šventieji nesišaukia Tavo teisingumo: vindica!" Argi visi žemės teisingieji 
Tau nesako: Amen, veni, Domine?“ Visi kūriniai, net patys nejautriausi, 
dejuoja prislėgti nesuskaičiuojamų Babilono nuodėmių ir meldžia Tavęs 
ateiti ir viską atnaujinti: omnis creatura ingemiscit ir t.t? 

6. Viešpatie Jėzau, memento congregationis tuae'"! Nepamiršk suteikti 
savo Motinai naujos bendrijos, kad per ją [bendriją] atnaujintum visus 
dalykus ir užbaigtum malonės laikus, kaip ir prasidėjai per Ją. Da Matri 
tuae liberos, alioguin moriar“! — duok vaikų ir tarnų savo Motinai, kitaip aš 
mirsiu. 


"Ps 83, 10: pažvelk į savo Pateptojo veidą. 

* Plg. Ps 29, 10: kokia nauda iš mano kraujo? 
3 Plg. Ps 118, 126. 

* Ter 12, 11. 

> Plg. Dan 9, 27; Mt 24, 15; Mk 13, 14. 

S Plg. Mt 6, 10. 

' Atkeršyk! 

: Apr 21, „Amen, ateik Viešpatie!“ 

" Plg. Rom 8, 22: visa kūrinija iki šiol tebedūsauja ir tebesikankina. 
“Ps 73,2 

"| Plg. Pr 30, 1. 


Da Matri tuae'. Dėl Tavo Motinos prašau Tavęs. Atsimink Jos įsčias ir 
Jos krūtis ir neatmesk mano prašymo! Atsimink, kieno Sūnus esi ir 
išklausyk mane. Atsimink, ką Ji reiškia Tau ir ką Tu reiški Jai ir patenkink 
mano maldavimus. 

Ko gi aš prašau? Nieko savo naudai, viskas Tavo šlovei. 

Ko gi aš prašau? Kažko, ką Tu gali, ir, drįstu sakyti, turi suteikti, nes Tu 
esi ne tik tikrasis Dievas, kuriam duota visa valdžia danguje ir žemėje, bet 
ir pats geriausias iš visų vaikų, be galo mylintis savo Motiną. 

7. Ko gi aš prašau? Liberos: Kunigų, kurie yra laisvi Tavąja laisve, 
atsirišę nuo visko, kurie yra be tėvo, motinos, brolių, seserų, be tėvų pagal 
kūną, be draugų pagal pasaulį, be turtų, kliūčių ar rūpesčių ir netgi be 
savosios valios“. 

8. Liberos: Tavo meilės ir Tavo valios vergų, vyrų pagal Tavo širdį, 
kurie be savosios valios, suteršiančios ir kliudančios, įvykdys visus Tavo 
nuosprendžius ir parblokš visus Tavo priešus kaip kadaise naujasis 
Dovydas su kryžiumi ir rožančiumi tarsi mėtykle rankoje: in baculo Cruce 
et in virga Virginė“. 

9. Liberos: Vyrų, kurie debesų pakelti nuo žemės ir pilni dangiškos 
rasos, kurie be kliūčių skrenda ten, kur dvelkia Šventoji Dvasia. Jie yra iš 
tų, kuriuos pranašas turėjo omenyje, kai klausė: Oui sunt isti gui sicut 
nubes volant?“ Ubi erat impetus spiritus illuc gradiebantur“. 

10. Liberos: Vyrų, kurie visada Tau po ranka, visada pasirengę paklusti 
Tau pagal savo vyresniųjų balsą kaip Samuelis žodžiais: Praesto sum“, 
visada pasiruošę eiti ir viską iškentėti su Tavimi ir dėl Tavęs kaip apaštalai: 
Eamus et moriamur cum illo". 

11. Liberos: Tikrų Marijos vaikų, pradėtų ir pagimdytų Jos meilės, 
nešiotų Jos įsčiose, prisirišusių prie Jos krūtinės, maitintų Jos pienu, 
pakeltų Jos rūpinimosi dėka, prilaikytų Jos rankos ir praturtintų Jos 
malonių. 


' Duok savo Motinai. 

* Tai reiškia atrištas nuo savosios valios — vert. past. 

Ž Plg. 1 Kar 17, 40 ir Ps 22, 4; šv. Petras Damijonas, Sermo in Assumpt., PL 144, 
721.C. 

*1z 60, 8: Kas gi yra tie, kurie skrieja nelyginant debesys? 

* Ez I, 12: Kur tik Dvasia juos vedė, ten ir ėjo. 

6 Štai aš. 

' Plg. Jn 11, 16: Eime numirti kartu su m 


12. Liberos: Tikrų Švenčiausiosios Mergelės tarnų, kurie, kaip kadaise 
Dominykas, eis visur su šviečiančiu bei degančiu deglu burnoje ir 
rožančiumi rankoje, lodami kaip šunys, degdami kaip ugnis ir apšviesdami 
pasaulio tamsą kaip saulė, kurie tikru pamaldumu Marijai, tai yra vidiniu be 
veidmainystės, išoriniu be kritikavimo, protingu be nežinojimo, švelniu be 
abejingumo, ištvermingu be lengvabūdiškumo ir šventu be įžūlumo, visur, 
kur eina, sutrina senosios gyvatės galvą, kad visiškai išsipildytų 
prakeikimas, kurį Tu jai davei: Inimicitias ponam inter te et mulierem, inter 
semen tuum et semen ipsius et ipsa conteret caput tuum!. 

13. Yra tiesa, didysis Dieve, kad demonas, kaip Tu perspėjai iš anksto, 
paruoš didelius persekiojimus šitos paslaptingos moters kulnui, tai yra Jos 
vaikų bendrijai, kuri ateis pasaulio pabaigoje, ir kad bus didelis 
priešiškumas tarp palaimintų Marijos palikuonių ir prakeiktos šėtono rasės. 
Bet tai yra visiškai dieviškas priešiškumas ir vienintelis, kurio autorius Tu 
esi: inimicitias ponam“. Bet šitos kovos ir šitie persekiojimai, kuriuos 
Belialo vaikai ir rasė suteikia Tavo šventosios Motinos rasei, netarnauja 
niekam kitam, tik puikiam įrodymui Tavo malonės galios, jų [Marijos 
rasės] dorybių stiprybės ir Tavo Motinos autoriteto. Nes nuo pasaulio 
pradžios Tu davei Jai užduotį per savo širdies nuolankumą ir per savo kulną 
sunaikinti šitą išpuikusį: Ipsa conteret caput tuum“. 

14. Alioguin moriar“: Ar man ne geriau numirti, nei matyti Tave, mano 
Dieve, kiekvieną dieną taip žiauriai ir nebaudžiamai įžeidinėjamą, nei 
matyti kiekvieną dieną augantį pavojų būti nuneštam kartu su nusikaltimų 
srove, kuri vis labiau didėja? Tūkstantis mirčių man būtų lengviau 
iškenčiamos. Siųsk man pagalbą iš dangaus arba pasiimk mano sielą pas 
save! Taip, jeigu negalėčiau tikėtis, kad Tu anksčiau ar vėliau dėl savo 
garbės išklausysi manęs, vargšo nusidėjėlio, kaip jau išklausei daug kitų, — 
iste pauper clamavit et Dominus exaudivit eum", — tikrai karštai prašyčiau 
Tavęs kaip pranašas: tolle animam meam“. Bet pasitikėjimas Tavo 
gailestingumu leidžia melstis kartu su kitu pranašu: n07 moriar sed vivam 


"Pr 3, 15: Aš sukelsiu priešiškumą tarp tavęs ir moters, tarp tavo palikuonių ir jos 
palikuonių; jis kirs tau per galvą. 
Aš sukelsiu priešiškumą. 
* Plg. Pr 3, 15: Ji kirs tau per galvą. 
* Kitaip numirsiu. 
> Ps 34, 7: šis vargšas šaukėsi, ir Viešpats išgirdo. 
“ 1 Kar 19, 4: Imk mano gyvastį. id 


et narrabo opera Domini', kol galėsiu sušukti kartu su Simeonu: nunc 
dimittis servum tuum in pace, guia viderunt oculi mei“ ir t. t. 

15. Memento! Šventoji Dvasia, neužmiršk kartu su savo kilnia ir 
ištikima Sužadėtine Marija pažadinti ir formuoti Dievo vaikus! Kartu su Ja 
ir Joje Tu formavai išrinktųjų galvą [Jėzų Kristų]; todėl su Ja ir Joje turi 
formuoti visus Jos narius. Dievystėje Tu neiškeli jokio kito asmens; bet 
vien Tu formuoji visus į Dievą panašius asmenis anapus Dievystės. Visi 
šventieji, kurie gyveno iki šiol ir kurie dar ateis iki pasaulio pabaigos, yra 
Tavo ir Marijos meilės darbai. 

16. Dievo Tėvo karalystė tęsėsi iki tvano ir baigėsi per potvynį; Jėzaus 
Kristaus karalystė baigiasi kraujo srovėje. Bet Tavo karalystė, Tėvo ir 
Sūnaus Dvasia, tęsiasi ugnies, meilės ir teisingumo potvynyje“. 

17. Kada ateis šitas tyros meilės ugnies potvynis, kurį Tu uždegsi visoje 
žemėje ir sukurstysi švelniai bei galingai, kad visos tautos: turkai ir 
stabmeldžiai, netgi žydai, būtų jo uždegti ir atsiverstų į Tave? Non est, gui 
abscondat a calore ejus“. Accendatur: Kad šita dieviška ugnis, kurią Jėzus 
yra atėjęs uždegti, užsidegtų prieš tai, kai Tu siųsi savo rūstybės ugnį, kuri 
viską pavers pelenais. Emitte Spiritum tuum et creabuntur et renovabis 
Jaciem terrae“. Siųsk šitą ugnies dvasią į žemę, kad ji sukurtų karšto 
uolumo pilnų kunigų, per kurių tarnystę bus atnaujintas žemės veidas ir 
atstatyta Tavo Bažnyčia. 

18. Memento congregationis tuae: Atsimink savo išrinkto būrio, 
numatytųjų, atranką, kurią Tu atliksi tarp šios žemės žmonių pagal savo 
žodį: Ego vos elegi de mundo“. Tai bus Tavo išrinktų taikių avinėlių būrys 
tarp tiek daug vilkų, tyrų balandžių ir karališkų erelių tarp tiek varnų, 
medaus ieškančių bičių spiečius tarp tiek daug širšių, greitų elnių būrys tarp 
tiek daug vėžlių, narsių liūtų būrys tarp tiek daug bailių kiškių! O 
Viešpatie! Congrega nos de nationibus", surink mus, suvienyk mus, kad 
Tavo šventam ir galingam vardui būtų suteikta jam priklausanti garbė. 


"Ps 118, 17: nemirsiu, bet gyvensiu ir skelbsiu Viešpaties darbus. 

* Lk 2, 29: dabar gali, Valdove, kaip buvai žadėjęs, leisti savo tarnui ramiai 
iškeliauti, nes mano akys išvydo Tavo išgelbėjimą. 

3 Plg. 1Jn5, 8. 

* Ps 19, 7: Nuo jos kaitros pasislėpti niekas negali. 

> Plg. Ps 104, 30: Tau atsiuntus savo dvasią, jie atgyja, — tu atnaujini žemės veidą. 

“ In 15, 19: Aš jus iš pasaulio išskyriau. 

"Ps 106, 47: Surink mus iš visų tautų. iš 


19. Apie šitą iškilnų būrį Tu iš anksto pranešei savo pranašui, kuris 
kalbėjo labai miglotomis ir paslaptingomis, bet visiškai dieviškomis 
sąvokomis: Siuntei gausų lietų, Dieve, atgaivinai savo nualintą paveldą; 
tavo šeima ten rado namus, — iš savo gerumo, Dieve, rūpiniesi 
vargstančiais. Viešpats ištarė žodį; moterys - didis būrys - neša gerą žinią: 
„Bėga, bėga kariuomenių karaliai! Moterys namie dalijasi grobiu, nors jos 
likosi tarp avidžių — pasidabruotais sparnais balandžio, geriausiu auksu 
paauksuotomis jo plunksnomis. Ten Šadajui blaškant karalius, krito sniegas 
ant Zalmono kalno.“ O didingasis kalne, Bašano kalne, daugelio viršūnių 
kalne, Bašano kalne! Daugelio viršūnių kalne, kodėl žvairuoji į kalną, kurį 
Dievas išsirinko savo buveine, - kur Viešpats gyvens amžinai? 

20. Kas yra, Viešpatie, šitas palaimingas lietus, kurį Tu išskyrei ir 
išrinkai savo nualintam paveldui, jeigu ne šitie misionieriai, Marijos, Tavo 
Sužadėtinės, vaikai, kuriuos Tu išrinksi ir atskirsi nuo visumos dėl savo 
Bažnyčios, tokios nusilpusios ir suterštos sunkių savo vaikų nusikaltimų, 
gerovės? 

21. Kas yra šitie gyvūnai ir šitie vargstantys, kurie gyvens Tavo pavelde, 
kurie maitinsis Tavo paruoštu dievišku saldumu, jeigu ne šitie vargšai 
misionieriai, kurie visiškai palikti Tavo Apvaizdai, perpildytai Tavo 
dieviškiausių pomėgių? Ar jie nėra Ezekielio paslaptingų būtybių 
atvaizdai“, turintys tikro ir kilnaus žmogaus gerumo per savo 
nesavanaudišką ir geradarišką meilę artimui, liūto narsos per savo šventą 
rūstybę ir protingo, karšto uolumo prieš demonus bei Babilono vaikus, 
jaučio jėgos per savo apaštališką darbą bei kūno apsimarinimą ir pagaliau 
erelio skrydį per Dievo kontempliaciją? Tokie bus Tavo misionieriai, 
kuriuos Tu nori siųsti į savo Bažnyčią. Jie turės žmogaus akį artimui, liūto 
akį Tavo priešams, jaučio akį sau ir erelio akį, kuri bus visuomet nukreipta į 
Tave. 

22. Šitie apaštalų įpėdiniai pamokslaus su tokia didele jėga bei tvirtumu 
ir taip puikiai bei nuostabiai, kad savo pamokslais sukrės visas dvasias ir 
širdis ten, kur jie pamokslaus. Tu jiems suteiksi savo žodį, savo paties 
burną ir savo išmintį, kuriai negalės prieštarauti joks jų priešininkas“. 

23. Tarp šitų mylimų sielų Tu būsi su savo palaima kaip mylimojo 
Jėzaus Kristaus kareivijos Karalius, nes jų sumanymai neturi kito tikslo, nei 
atiduoti Tau viso grobio, kurį jie atims iš Tavo priešų, garbę. 


"Ps 68, 10-17. 
* Plg. Ez 1, 5-14. 
3 Plg. Lk 21, 15. 

24. Per savo atsidavimą Apvaizdai ir pamaldumą Marijai jie turės 
pasidabruotus balandžių sparnus, tai yra mokymo ir dorovės tyrumą, ir 
auksinę nugarą, tai yra tobulą meilę artimui, kad neštų jo klaidas iš didelės 
meilės Kristui, kad neštų Jo kryžių. 

25. Tik Tu, kaip dangaus Karalius ir karalių Karalius, atskirsi šiuos 
misionierius iš visumos kaip kadaise karaliai, kad padarytum juos 
baltesnius už sniegą ant Zalmono kalno, Dievo kalno, labai vaisingo ir 
tvirto kalno, kuris Dievui patinka ir kur Jis pasilieka ir pasiliks iki pabaigos. 

Kas yra, Viešpatie, tiesos Dieve, šitas paslaptingas kalnas, apie kurį Tu 
mums pasakoji tiek nuostabių dalykų, jeigu ne Marija, Tavo miela 
Sužadėtinė, kurios pamatus Tu dėjai ant aukščiausių kalnų viršūnių: 
Fundamenta ejus in montibus sanctis'. Mons in vertice montium“? 
Laimingi, tūkstantį kartų laimingi kunigai, kuriuos Tu taip gerai išsirinkai, 
kad pasiliktų kartu su Tavimi ant šito didingo ir dieviško kalno, kad taptų 
amžinybės karaliais per savo panieką pasauliui ir savo pakėlimą į Dievą, 
kad taptų baltesni už sniegą per susivienijimą su Marija, Tavo visa gražia, 
visiškai tyra ir visiškai nekalta Sužadėtine, kad praturtėtų dangaus rasa ir 
žemės riebalais, visomis laikinomis ir amžinomis palaimomis, kurių yra 
pripildyta Marija. 

Nuo šito kalno viršūnės savo karštomis maldomis jie kaip Mozė siųs 
strėles į savo priešus, kad juos parblokštų arba atverstų,. 

Ant šito kalno jie bus pamokyti visuomet ten pasiliekančio paties Jėzaus 
Kristaus burnos apie palaiminimų išmintį. 

Ant šito Dievo kalno jie bus perkeisti su Juo kaip ant Taboro, jie mirs 
kaip ant Kalvarijos ir žengs į dangų kaip nuo Alyvų kalno. 

26. Memento congregationis tuae. Tuae: Tik Tau priklauso per savo 
malonę sukurti šitą bendriją; jeigu žmogus norėtų pradėti pirmiau, nieko 
nepadarytų, jeigu sumaišytų savo su Tavo, viską sugadintų ir apverstų. 
Tuae congregationis: Tai yra Tavo darbas, didysis Dieve. Opus tuum fac: 
Padaryk savo visiškai dievišką darbą, suburk, pašauk, surink savo 
išrinktuosius iš visų kraštų, kur Tu viešpatauji, kad sukurtum ginkluotą 
kareiviją prieš savo priešus. 

27. Žiūrėk, Viešpatie, kareivijų Dieve, kapitonai komplektuoja dalinius, 
galiūnai gausias armijas, admirolai laivynus, prekiautojai masiškai 


"Ps 87, 1: Ant šventojo kalno stovi jo įkurtas miestas. 
2172, 2: Ateityje įvyks — Viešpaties Namų kalnas stovės tvirtai iškilęs virš kalnų ir 
bus už kalvas aukštesnis. 
* Plg. Iš 17, 8-13. 

susiburia turguose ir aikštėse. Plėšikai, bedieviai, girtuokliai ir ištvirkėliai 
kasdien taip lengvai, noriai ir gausiai susiburia prieš Tave: vienas šautuvo 
šūvis, vienas būgno garsas, viena ištraukta špaga, vienas sudžiūvusių laurų 
vainikas, kuris kažką žada, vienas geltonos arba baltos žemės gabalėlis 
[aukso arba sidabro], kurį kažkas siūlo... kitaip tariant, vienas garbės rūkas, 
vienas nieko vertas pelnas ir vienas niekšiškos aistros patenkinimas, kuris 
per numatytą akimirką suburia vagis ir kareivius, pripildo namus ir 
turgavietes, surenka prekiautojus, uždengia žemę ir jūrą nuskaičiuojama 
gausybe niekšų, kurie visi, nors juos skiria atstumas, skirtingas 
temperamentas arba ypatingi interesai, susijungia iki mirties, kad po velnio 
vėliava ir jo vadovaujami užkariautų Tave ir Tavo karalystę. 

28. Ar niekas neturėtų stoti Tavo, didysis Dieve, kurio tarnystėje yra 
tiek garbės, švelnumo ir naudos, partijon? Ar joks kareivis neturėtų atsirasti 
po Tavo vėliava? Joks šventasis Mykolas uoliai šaukti tarp savo brolių dėl 
Tavo garbės: Ouis ut Deus'? Ak! Leisk man šaukti visur: ugnis, ugnis, 
ugnis! Į pagalbą, į pagalbą, į pagalbą! Ugnis Dievo namuose, ugnis sielose, 
ugnis šventykloje! Į pagalbą mūsų broliui, kurį nužudo, į pagalbą mūsų 
vaikams, kuriuos pasmaugia, į pagalbą mūsų tėvui, kurį nuduria! 

29. Oui Domini est jungatur mihi“: Kad visi geri kunigai, kurie yra 
išbarstyti visame pasaulyje, ar jie stovi kovoje ar yra pasitraukę iš kautynių 
į dykumas ir dykynes, kad visi geri kunigai ateitų ir susijungtų su mumis. 
Vis unita fit fortior, kad mes visi sudarytume po kryžiaus vėliava gerai 
sutvarkytą ir organizuotą armiją kovai, kad mes kartu užpultume Dievo 
priešus, kurie jau davė ženklą pulti: sonuerunt, frenduerunt, fremuerunt, 
multiplicati sunt. 

Dirumpamus vincula eorum et projiciamus a nobis jugum ipsorum. Oui 
habitat in caelis irridebit eos“. 

30. Exsurgat Deus et dissipentur inimici ejus?. Exsurge, domine, guare 
obdormis? Exsurge“. 

Viešpatie, kelkis! Kodėl atrodo, jog Tu miegi? Kelkis savo visagalybėje, 
savo gailestingume ir savo teisingume, kad suburtum išrinktą kareiviją kaip 


" Plg. Šv. Grigalius, Homil. 34 in Evang. PL 76, 1251 A. 

* Iš 32, 26: Kas už Viešpatį, teateina pas mane! 

* Plg. Ps 2, 1; 24, 19; 45, 4; 34, 16; 37, 20. 

* Ps 2, 3-4: „Nūn veržkimės iš jų jungo grandinių ir nusikratykime jų pančių!“ Bet 
aukštybių soste sėdintis juokiasi. 

> Ps 68, 1: Dievui pakilus, pakrinka jo priešai. 

“ Ps 44, 24: Atsibusk! Viešpatie, kodėl E Kelkis! 


gvardiją, kuri apsaugotų Tavo namą, apgintų Tavo garbę ir išgelbėtų Tavo 
sielas, kad būtų viena kaimenė ir vienas ganytojas, ir kad visi teiktų Tau 
garbę Tavo šventykloje: et in templo ejus omnes dicent gloriam'. Amen. 


Vien Dievas! 


—1 t I — 


Apie atidumą Dievo akivaizdoje 
Tėvas Emanuelis 


Tikėjimas mus moko, kad Dievas yra visur: tiek visų daiktų 
viduje, tiek ir visų daiktų išorėje; virš visų daiktų ir po visais daiktais 
juos palaikydamas, valdydamas, persmelkdamas, apsupdamas ir 
talpindamas. 

Šventasis Grigalius, kuris nupiešė šį paveikslą, taip pat sakė, 
kad Dievas yra visur savo prigimtimi, savo buvimu ir savo galia: 
savo prigimtimi, pasak šventojo Tomo aiškinimo, kaip suteikiantis 
būtį visiems daiktams; savo buvimu, kaip pažįstantis visus daiktus; 
savo galia, kaip juos visus valdantis. 

Taigi reikia visuomet turėti mumyse pačiuose esantį Dievą, 
pasak šių Psalmių žodžių“: Providebam Dominum in conspectu meo 
semper. O tai suteikia didžią paguodą: Ouoniam a dextris est mihi ne 
commovear (Ps 15, 8). Mes visuomet esame Dievo akivaizdoje, 
tačiau taip pat reikia, kad ir Dievas mums būtų akivaizdus. 

Kur gi tuomet Jo ieškoti? Savyje pačiuose. In ipso vivimus, 
movemur, et sumus“. Jis yra mumyse ir labai giliai; tam tikra prasme 
ten Jis yra giliau negu mes patys, kadangi Jis nuolat mums suteikia 
būtį ir mūsų veikimą. O! Puikus būdas stoti Dievo akivaizdon: 
suvokti Jį esant mumyse pačiuose. Pasakojama, kad šventajai Teresei 
be galo palengvėjo, kai dominikonų tėvas pasakė, jog ji turi Dievą 


1 
Ps 28,9. 
* Nuolatos menu Viešpaties Artumą, — Jam esant prie dešinės, niekad nedrebėsiu. 
3 Juk mes jame gyvename, judame ir esame. 

savyje. Taip, Dievas yra mumyse su visa savo tobulybe, visu savo 
dievišku veikimu: ten Jis yra Tėvas, gimdantis Žodį; ten Jis yra 
Tėvas ir Žodis, kildinantys Šventąją Dvasią; ten Jis yra mus mylintis 
ir savo meile mums atiduodantis mylimąjį Sūnų. Kokia begalinė 
priežastis džiaugtis! Kokia paskata šlovinti Dievą! 

Mūsų tėvas šventasis Benediktas, remdamasis paskata, 
kylančia iš tikėjimo grynumo, savo skyrelyje apie nusižeminimą kaip 
viso dvasinio gyvenimo pamatą iškėlė šį atidumą Dievui: Tegu! 
vienuolis, —- sako jis, — mano, jog Dievas į jį žiūri, ir kad angelai Jam 
nuolat praneša apie mūsų poelgius. Savo Reguloje jis sako, jog geri 
vienuoliai šlovina Dievą, veikiantį juose: operantem in se Dominum 
magnificant. Taigi geras yra tas vienuolis, kuris yra atidus jame 
esančiam ir veikiančiam Dievui, savo mokslu persmelkiančiam jo 
slapčiausias mintis. 

* 

Ši priemonė, kylanti iš pačios tiesos, yra vertingesnė už tas, 
kurios maitina vaizduotę. Vis dėlto aš visiškai neteigiu, kad naudotis 
vaizduote yra blogai, kadangi žmogus apdovanotas vaizduote. Tačiau 
atrodo, jog vaizduotė greitai nusidėvi, tuo tarpu tikėjimo akis gali be 
nuovargio amžinai išlikti atverta. Maža to, vaizduotė nėra tiesa ir su 
savimi neatsineša malonės, kuri lydi tiesą. Be to, kadangi reikia, jog 
krikščionis gyventų su mūsų Viešpačiu, visiškai nėra būtina stengtis 
įsivaizduoti Jį šalia savęs: užtenka pripažinti Jį esant Šventajame 
Sakramente. Ten Jis yra visa savo esme, visai šalia mūsų: mums 
nereikia nieko įsivaizduoti, tai gryna tiesa; mes gyvename su savo 
Viešpačiu ir Jo akivaizdoje visiškai realiai. Nuolat atsigręžkime į Jį, 
kad atiduotume Jam pagarbą ir tai darydami gyventume tikėjimu. 

Nenusidėsime, jeigu tvirtai laikysimės akivaizdoje Dievo, 
esančio mumyse, mūsų Viešpaties, visuomet esančio šalia mūsų, o 
dažnai ir mumyse. Memoria Dei, — sako Šventasis Jeronimas, — 
excludit omnia peccata!. 

Užbaikime vieno didžio šventojo, kurio šventę šiandien 
minime, žodžiais: Daugiau nebenusidėti, kokia palaima! 


' Dievo prisiminimas pašalina visas nuodėmes. 

ŠV. IGNACO Ri 


Vyrams: liepos 1-6 d. 
Moterims: liepos 15-20 d. 


rugpjūčio 5-9 d. 
Rekolekcijos vyks Kaune, Šv. Kazimiero priorate, Birutės g. 1. Norinčius 


dalyvauti rekolekcijose, prašome kreiptis į priorato kunigus: 
tel.: (8—37) 345357; 8-618—12953 arba el. paštu prioratas(afsspx.lt 


Kodėl reikia dalyvauti šv. Ignaco rekolekcijose 


Dalyvauti šv. Ignaco rekolekcijose nėra tik uoliai praktikuo- 
jančių katalikų reikalas. 

Gali būti, kad žmogus dar nėra tikintis, bet ieško tiesos arba 
nedaug žino apie tikėjimą bei jo praktikavimą ir norėtų jį pažinti. Gal 
žmogus pastebi, jog jo tikėjimas silpnas, neturintis įtakos gyvenimui. 
Gal reikėtų tikrai daug ką pataisyti, nukreipti savo gyvenimą visai 
kita linkme. Gal jis jaučia, jog jam reikia tvirtesnio pagrindo, 
kelrodžio, arba turi apsispręsti dėl svarbaus reikalo ir jį apsvarstyti 
Dievo akivaizdoje. Gal jį vargina kasdienybė ir jam reikėtų vidinio 
atsinaujinimo bei pastiprinimo. Be to, kiekvienam žmogui reikia, 
laikui bėgant, sugrįžti pas Dievą ir ramiai pabūti su Juo, pažiūrėti į 
savo gyvenimą Jo akimis, ištaisyti tai, kas klaidinga, išvystyti tai, kas 
gera. 

Todėl dar nedalyvavę rekolekcijose arba jas atlikę seniai, 
kviečiami penkias dienas pagyventi pasitraukus iš įprastos aplinkos į 
tylą, į vienatvę su Dievu. Rekolekcijose jūsų lauks ir jums mielai 
padės kunigas. 


Marijinės rekolekcijos labiau tinka tiems, kurie jau dalyvavo 
šv. Ignaco rekolekcijose ir nori susipažinti su šv. Liudviko Grinjono 
de Monforo pamaldumu Svč. M. Marijai. 

VšĮ „Laetitia“ leidybinio projekto 
„Už Tradiciją“ knygos 


Marija Vinovska. MAKSIMILIJONO KOLBĖS 
PASLAPTIS (Biografija) 

Minkštas viršelis, 144 p. Kaina 16 Lt. 

Šv. Liudvikas Marija Grinjonas de Monforas. AUKSINĖ 


KNYGA 
Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 
enciklikomis ir Bažnyčios Magisteriumo tekstais 

I knyga. Apie Bažnyčią 

Kietas viršelis, 180 p. Kaina 22 Lt. 


II knyga. Bažnyčia ir liberalizmas 

Kietas viršelis, 220 p. Kaina 21 Lt. 

III knyga. Apie Santuokos sakramentą ir auklėjimą 
Kietas viršelis, 239 p. Kaina 21 Lt. 

IV knyga. Modernizmas 

Kietas viršelis, 332 p. Kaina 25 Lt. 


V knyga. Švč. Mergelė Marija išganymo darbe 
Kietas viršelis, 239 p. Kaina 21 Lt. 


Prel. dr. Feliksas Bartkus, kan. dr. Pijus Aleksa. DIEVAS 
IR ŽMOGUS. Katalikų tikėjimo tiesos, dorovės reikalavimai ir 
priemonės sielai pašvęsti 

Kietas viršelis, 670 p. Kaina 55 Lt. 

TRADICINĖS IR NAUJOSIOS MIŠIOS 

1969 m. liturginės reformos problema (straipsnių rinkinys) 
Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 
VERKI? Moterų kančios po aborto 
Minkštas viršelis, 184 p. Kaina 5 Lt. 

Šv. Vincentas Lerinietis. PRIMINIMAS 
Minkštas viršelis, 72 p. Kaina 5 Lt. = 
Arkivysk. Marcel Lefebvre. ATVIRAS LAISKAS 


SUTRIKUSIEMS KATALIKAMS 
Minkštas viršelis, 160 p. Kaina 7 Lt. 


Kun. Juozas Lomanas. OUO0 VADIS, MODERNIOJI 
EUROPA? 
Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 
derybos su Vatikanu 2004 metais 
80 p. Kaina 3 Lt. 


Kun. Karl Stehlin. MILITIA IMMACULATAE 

32 p. Kaina 7 Lt. 

Tėvas Emanuelis. TRAKTATAS APIE BAŽNYČIOS 
TARNYSTĘ 

Minkštas viršelis, 52 p. Kaina 2 Lt. 


AUKŠTYN ŠIRDIS. Katalikų maldos ir giesmės 
Net 900 puslapių ant plono popieriaus, kietas viršelis. Kaina 39 Lt. 


Jean Chapuiss  KIEKVIENOS METŲ DIENOS 
APMĄSTYMAI 
Kietas viršelis, 575 p. Kaina 35 Lt. 


Knygas siūlome įsigyti Šv. Kazimiero priorate, Birutės g. 1, Kaune. Galima 


užsakyti el. paštu prioratas(2)fsspx.lt arba telefonu (837) 34 53 57. 

Naujiena 


Joseph Schryvers CSsR 
Atsidavimas Dievui 
Dvasinės ramybės aukštumų vadovas 


Būtų gaila, jei tarp gausybės dvasinės literatūros leidinių liktų 
nepastebėta kukli, maža, tačiau pilna išminties vienuolio redemptoristo kun. 
Josefo Schryverso knygelė ATSIDAVIMAS DIEVUI Dvasinės ramybės 
aukštumų vadovas. Joje aprašomas trumpiausias ir tiesiausias kelias į 
šventumą, kuris yra paprastas, suprantamas ir įmanomas kiekvienai sielai. 
Šventumo siekianti siela turėtų atsiduoti Dievui, o tai labai lengva — Jį 
reikia tik mylėti. 

Kun. Schryversas pabrėžia, kad atsiduoti Dievui pagal Jo nustatytą 
tvarką yra žmogaus tikslas, pirmoji ir galutinė pareiga. Atsidavusiai sielai 
dėl nieko nebereikia rūpintis, nes Dievas veikia joje ir vietoj jos, 
laisvindamas nuo klaidų ir dovanodamas savo paties dorybes. „Jei 
dovanosite save Dievui, iš Jo gausite viską“, — teigiama knygoje. 

Ieškančiam žmogui turėtų kilti klausimas: kaip atsiduoti Dievui? 
Kunigas pataria atsiduoti paprastai, be išskaičiavimo ir slaptų ketinimų, 
pamirštant save, ieškant ne pasitenkinimo, bet Dievo valios; atsiduoti ne 
proto, vaizduotės ar jausmo, bet laisvu valios aktu. Autorius nesiūlo 
sudėtingų metodikų, nes atsidavimas Dievui remiasi labai paprastu dalyku: 
ištikimu pareigos atlikimu dabartinę akimirką. „Realybėje tikras gyvenimas 
yra vieno veiksmo paaukojimas Dievui, vienos pareigos atlikimas, kantrus 
vieno kryžiaus nešimas, vieno skausmo priėmimas; kartais tai bus poilsis Jo 
akivaizdoje, pasidalijimas su Juo vienu džiaugsmu, vieno vakaro 
praleidimas kartu“, — sako kunigas. 

Knygoje skaitytojas ras praktinių patarimų, kaip atsiduoti Dievui 
vidinėje maldoje, per kitas dvasines pratybas, bendraujant su pasauliu, 
užsiėmimų sukūryje, gyvenimo išbandymuose, artinantis mirčiai. 

Kunigas aptaria klaidas, kurias dažnai daro gerų ketinimų turinčios 
sielos: per didelį rūpinimąsi sėkme, apsikrovimą dvasinėmis pratybomis 
siekiant patenkinti dvasinį pomėgį smaguriauti, savęs pervertinimą ir 
nesusitaikymą su savo silpnumu, nusiminimą dėl besikartojančių silpnybių. 

Ši knyga galėtų būti geras pagalbininkas ir kunigams — sielų 
vadovams, ir jų vadovaujamiems tikintiesiems. Ji duoda daug peno 
apmąstymams, skatina keisti gyvenimą, atveria kelius į Dievo meilę. 


Kietas viršelis, 180 p. Kaina 20 Lt. 

Liturginis kalendorius 
Gegužė 


1d. T- Šv. Juozapas Darbininkas, Švč. M. M. Sužadėtinis, išp. — I kl. 

2 d. K — Šv. Atanazas, vysk., išp. ir Bažn. mok. — III klasė. Kunigų ketvirtadienis. 

3 d. P - Eilinė diena; Šv. Aleksandro I, pop., Evencijaus ir Teodulo, kankinių, ir 
Šv. Juvenalio, vysk. ir išp., minėjimas. Švč. Jėzaus Širdies penktadienis. 

4 d. Š - Šv. Monika, našlė — III klasė. Nekaltosios Marijos Širdies šeštadienis. 
5d.S- V sekmadienis po Velykų — II klasė. Motinos diena. 

6 d. Pr- Eilinė diena — IV klasė. 

Mažosios litanijos arba maldavimai (Kryžiaus diena). 

7d. A- Šv. Stanislovas, vysk. ir kank. — III klasė. 

Mažosios litanijos arba maldavimai (Kryžiaus diena). 

8 d. T- Žengimo į dangų vigilija — II klasė. 

Mažosios litanijos arba maldavimai (Kryžiaus diena). 

9 d. K- Viešpaties Žengimas į dangų (Šeštinės) — I klasė. 

10 d. P - Šv. Antoninas, vysk. ir išp. — III klasė; Šv. Gordijono ir Epimacho, kank., 
min. Prasideda pasiruošimo Sekminėms novena - „Veni, Creator“. 

11 d. Š- Šv. Pilypas ir Jokūbas, apaštalai — II klasė. 

12 d. S - Sekmadienis po Žengimo į dangų — II klasė. 

13 d. Pr - Šv. Robertas Belarminas, vysk., išp. ir Bažn. mok. — III klasė. 

14 d. A- Eilinė diena — IV klasė; Šv. Bonifaco, kank., minėjimas. 

15 d. T- Šv. Jonas Krikštytojas Salietis, išp. — III klasė. 

16 d. K - Šv. Ubaldas, vysk. ir išp. — III klasė. 

17 d. P - Šv. Paskalis Bailonas, išp. — III klasė. 

18 d. Š- Sekminių vigilija — I klasė. 

19 d. S - Sekminių sekmadienis — I klasė. 

20 d. Pr - Pirmadienis Sekminių oktavoje — I klasė. 

21 d. A- Antradienis Sekminių oktavoje — I klasė. 

22 d. T - Sekminių metų ketvirčio diena — I klasė. 

Patariamas pasninkas ir susilaikymas nuo mėsiškų valgių. 

23 d. K- Ketvirtadienis Sekminių oktavoje — I klasė. 

24 d. P - Sekminių metų ketvirčio diena — I klasė. 

Privalomas susilaikymas nuo mėsiškų valgių, patariamas pasninkas. 

25 d. Š- Sekminių metų ketvirčio diena — I klasė. 

Patariamas pasninkas ir susilaikymas nuo mėsiškų valgių. 

26 d. S- I sekmadienis po Sekminių, Švenčiausiosios Trejybės šventė — I klasė. 
27 d. Pr - Šv. Beda Garbingasis, išp. ir Bažn. mok. — III klasė; Šv. Jono I, pop. ir 
kank., minėjimas. 

28 d. A- Šv. Augustinas Kenterberietis, vysk. ir išp. — III klasė. 

29d.T- Šv. Marija Magdalena de Paci, merg. — III klasė. 

30d.K- Švenčiausiojo Kristaus Kūno šventė (Devintinės) — I klasė. 

31 d. P- Švč. M. Marija Karalienė — II klasė; Šv. Petronėlės, merg., minėjimas. 

Birželis 


1 d. Š- Šv. Angelė Meriči, merg. — III klasė. 

Nekaltosios Marijos Širdies šeštadienis. 

2d.S- II sekmadienis po Sekminių — II klasė. 

3 d. Pr- Eilinė diena — IV klasė. 

4d. A- Šv. Pranciškus Karačijolas, išp. — III klasė. 

5 d. T - Šv. Bonifacas, vysk. ir kank. — III klasė. 

6 d. K — Šv. Norbertas, vysk. ir išp. — III klasė. 

Kunigų ketvirtadienis. 

7 d. P - Švenčiausiosios Jėzaus Širdies šventė — I klasė. 

Švč. Jėzaus Širdies penktadienis. 

8 d. Š - Eilinė diena — IV klasė. 

9d.S- III sekmadienis po Sekminių — II klasė. 

10 d. Pr- Šv. karalienė Margarita, našlė — III klasė. 

11 d. A- Šv. Barnabas, apaštalas — III klasė. 

12 d. T - Šv. Jonas Fakundas, išp. — III klasė; Šv. Bazilido, Kirino, Naboro ir 
Nazarijaus, kankinių, minėjimas. 

13 d. K— Šv. Antanas Paduvietis, išp. ir Bažn. mok. (Antaninės) — III klasė. 

14 d. P- Šv. Bazilijus Didysis, vysk., išp. ir Bažn. mok. — III klasė. 

15 d. Š - Eilinė diena — IV klasė; Šv. Vito, Modesto ir Krescencijos, kankinių, 
minėjimas. 

16 d. S- IV sekmadienis po Sekminių — II klasė. 

17 d. Pr- Šv. Grigalius Barbadikas, vysk. ir išp. — III klasė. 

18 d. A- Šv. Efremas Siras, diakonas, išp. ir Bažn. mok. — III klasė; Šv. Morkaus 
ir Marcelijono, kankinių, minėjimas. 

194. T < Šv. Julijona Falkonieri, merg. — III klasė; Šv. Gervazo ir Protazo, 
kankinių, minėjimas. 

20 d. K - Eilinė diena — IV klasė; Šv. Silverijaus, pop. ir kank., minėjimas. 

21 d. P - Šv. Aloyzas Gonzaga, išp. — III klasė. 

22 d. Š- Šv. Paulinas Nolietis, vysk. ir išp. — III klasė. 

23 d. S- V sekmadienis po Sekminių — II klasė. 

24 d. Pr - Šv. Jono Krikštytojo Gimimas (Joninės) — I klasė. 

25 d. A- Šv. Vilhelmas, abatas — III klasė. 

26 d. T - Šv. Jonas ir Paulius, kankiniai — III klasė. 

27 d. K — Eilinė diena — IV klasė. 

28 d. P - Petrinių vigilija — II klasė. 

29 d. Š- Šv. Petras ir Paulius, apaštalai (Petrinės) — I klasė. 

30 d. S- VI sekmadienis po Sekminių — II klasė. 

Pamaldų tvarka 


Kaunas 
Gailestingumo Motinos koplyčia 
Birutės g. 1, 
įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Švč. Sakramento adoracija. 
10.00 Giedotinės šv. Mišios. 


Šiokiadieniais: 
I- V 7.15 Šv. Mišios* / 18.15 Rožančius (IV 18.00 
Švč. Sakramento adoracija) / 19.00 Šv. Mišios. 
VI 8.00 Šv. Mišios. 


* Šių Mišių gali nebūti, prašome iš anksto pasiteirauti tel. 8-618— 
12953. 


Išpažintį galima atlikti iki Rožančiaus (vakarinių pamaldų), 
šeštadienį ir sekmadienį — iki rytinių šv. Mišių, taip pat kitu laiku, 
paprašius kunigo. 


Šiauliai 
Šv. Juozapo namai 
Tilvikų g. 12 
Sekmadieniais: 
16.30 Rožančius. 
17.00 Giedotinės šv. Mišios. 
Išpažintį galima atlikti iki 16.50 val. 


Ketvirtadieniais 18.30 Rožančius. 


Galima susitarti dėl kitų sakramentų, ligonių aplankymo ir katekizmo 
pamokų. Tel: 8-618-12953. 


Šv. Kazimiero prioratas || 
Birutės g. 1, LT-45320 Kaunas 
| Tel: (8-37) 345357 : 
Tel./Faks: (8-37) 749563 
Mob.: 8-618-12953 
El. paštas: ioratas(Ofsspx. It 
Interneto svetain www. TSSpx. lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a. s.: LT44 7290 0000 0170 0223 (aukoms) 
VšĮ „LAETITIA“: : 
a.s.: LT71 7290 0000 0170 0222 (knygoms). 


